钦定古今图书集成/理学汇编/字学典/第125卷 > 赵宧光
## 钦定古今图书集成/理学汇编/字学典/第125卷 > 赵宧光

按《苏州府志》：“赵宧光，字凡夫，太仓人。祖汴，举嘉靖辛
卯解元，戊戌成进士。父樗生，隐士也。宧光生而豪贵，
入赀为国子生。中岁折节读书，卜地于吴之天平山。
葬亲倾家开凿，搜岩剔穴，遂为西山奇胜之地。庐居
墓傍，足不及城市。著书数十种，尤耑精字学，《说文长
笺》，其所独解，篆书尤精。”

按《书史会要》，“宧光笃意仓史之学，创作草篆，盖原《天
玺碑》而小变焉。繇其人品已超，书亦不蹑遗迹。”